Il-portal fih varjetà tassew wiesgħa ta' dejta miftuħa ta' valur ogħli fl-oqsma tal-politiki tal-UE kollha, kif ukoll reċentement identifikat mill-Karta tad-Dejta Miftuħa tal-G8. Din tinkludi l-ekonomija, l-impjiegi, ix-xjenza, l-ambjent u l-edukazzjoni. S’issa, madwar 70 istituzzjoni, entità jew dipartiment (p.e. Eurostat, l-Aġenzija Ewropea għall-Ambjent, iċ-Ċentru Konġunt tar-Riċerka, Direttorati Ġenerali tal-Kummissjoni Ewropea oħrajn u l-Aġenżiji tal-UE) poġġew għad-dispożizzjoni settijiet ta' dejta, li jammontaw għal aktar minn 11 700. Barra milli jagħti aċċess għas-settijiet tad-dejta, il-portal hu wkoll punt ta’ dħul faċli għal firxa sħiħa ta’ applikazzjonijiet ta' viżwalizzazzjonijiet li jużaw id-dejta tal-UE. L-applikazzjonijiet jintwerew kemm għall-valur informattiv tagħhom kif ukoll biex jagħtu eżempji ta' x'applikazzjonijiet jistgħu jintużaw bl-użu tad-dejta.